Un torrent imparable de justícia?

Algú s’ha mai imaginat que la societat humana fos envaïda per un torrent de justícia de tal magnitud que ningú no el pogués aturar, i que tingués una durada indefinida?

Una persona de fa molts anys, molts segles, s’ho va imaginar, ho va proclamar i ho va escriure, com una invitació a fer-ho realitat, com un somni, seu i del Creador. Va ser el profeta Amós, al segle VIII aC. Ho podem llegir a Amós, 5: 22-24: **“Deixeu que el Dret brolli com l’aigua, i la Justícia ragi com un torrent inestroncable.”** En castellà: “Dejad que el Derecho brote como el agua y la Justicia mane como un torrente inagotable.”

El profeta diu això tot seguit d’haver declarat que Jahvè rebutja els actes de culte si no van acompanyats de justícia. Segur que el nom d’Amós no és gens conegut, ni per part de persones creients, ni de no creients. Tota persona, creient o no, ha sentit anomenar alguna vegada a Isaïes o a Jeremies, però no pas Amós. I sabeu per què? Em sembla que això passa perquè és un molt bon profeta i diu les veritats de manera molt dura.

Fixem-nos, però, en el començament de la frase: “Deixeu que...” El profeta dona a entendre que la presència normalitzadora del dret i la justícia ja es donarien de per si en la societat humana, si no hi hagués aquells qui ho impedeixen per sistema.

Però lo que és més monstruós és el fet que la frase “Deixeu que el Dret brolli com l’aigua, i la Justícia ragi com un torrent inestroncable” no l’hagi escoltada gairebé ningú, ni la gent que anem a missa habitualment, on sent llegir cada setmana un text escollit de l’Antic Testament. Com pot ser possible, això? La frase que expressa el vèrtex dels somnis profètics i divins boicotejada?

Aquesta situació em porta a creure que avui (o en qualsevol moment anterior) seria ben merescut **un acomiadament general de tot el personal eclesiàstic**. Per ineficàcia en la seva feina. Per haver-ho amagat.

Antoni Ferret

Medicament nou contra el càncer [**Aleix Salvans**](https://monplaneta.cat/author/aleix-salvans/) **El Món** 25/04/2022

Un equip d’investigadors, liderat per l’Institut de Recerca Biomèdica de Barcelona, ha anunciat el descobriment d’un anticòs que inhibeix el creixement i la supervivència de les cèl·lules que inicien la formació dels [càncers](https://monplaneta.cat/medicina/analisi-genetic-12000-cancers-moltes-pistes-gran-utilitat-46260/) i que participen en la seva expansió. A més, aquesta proteïna no té cap efecte en les cèl·lules mare sanes, fent que un tractament amb ells sigui més segur.

Els assaigs han donat uns resultats prometedors, arribant fins i tot a aconseguir **una remissió completa.**

Aquestes proves es van fer amb pacients que tenien **carcinomes avançats** de cèl·lules escamoses de cap i coll d’entre 50 i 77 anys d’edat i que, abans, havien rebut com a mínim dues línies de tractament. Els resultats indiquen que tres dels set pacients van experimentar una remissió parcial i un altre, fins i tot, una **remissió completa**, per bé que en tots els casos es va observar una reducció del tumor.

Nous drets en avortament i regles doloroses Projecte de nova llei: coses concretes

* Les menors de 16 a 17 anys podran avortar sense el permís dels pares
* L'avortament estarà garantit per la sanitat pública
* Es garanteix l'objecció de consciència dels professionals, però es crearà un registre d'objectors
* Avortaments lliures fins a la setmana 14 de l'embaràs
* A partir de la setmana 21 es podran realitzar avortaments terapèutics
* Tots els centres de salut públic amb ginecologia i obstetrícia han de comptar amb professionals que garanteixin l'avortament
* Baixa de 3 dies per regles doloroses
* Els centres educatius garantiran productes necessaris per a la regla
* L'accés serà gratuït a tots aquests productes per part de dones en risc d'exclusió
* Eliminació de l'IVA en articles d'higiene femenina
* Baixa laboral per afrontar un avortament
* Finançament públic d'anticonceptius hormonals
* La píndola de l'endemà serà gratuïta
* Es distribuiran anticonceptius als instituts en el marc de campanyes d'educació sexual